CELEX: 52005PC0683
Language: mt
Date: 2005-12-21
Title: Proposta għal regolament tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward ta’ emissjonijiet u l-aċċess għal informazzjoni dwar it-tiswija tal-vetturi, li jemenda d-Direttiva 72/306/KEE u d-Direttiva ../../KE {SEG(2005) 1745}

Avviż Legali Importanti

|

52005PC0683

Proposta għal regolament tal-Parlament ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward ta’ emissjonijiet u l-aċċess għal informazzjoni dwar it-tiswija tal-vetturi, li jemenda d-Direttiva 72/306/KEE u d-Direttiva ../../KE {SEG(2005) 1745}  /* KUMM/2005/0683 finali - COD 2005/0282 */  

	[pic] | KUMMISSJONI TAL-KOMUNITAJIET EWROPEJ |Brussel 21.12.2005KUMM(2005) 683 finali2005/0282 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-approvazzjoni tat-tip ta’ vetturi bil-mutur fir-rigward ta’ emissjonijiet u l-aċċess għal informazzjoni dwar it-tiswija tal-vetturi, li jemenda d-Direttiva 72/306/KEE u d-Direttiva ../../KE(preżentata mill-Kummissjoni) {SEG(2005) 1745}MEMORANDUM TA’ SPJEGAZZJONI1) KUNTEST TAL-PROPOSTARaġunijiet u għanijiet tal-propostaL-għan tal-proposta huwa li jiġu stabbiliti regoli armonizzati dwar il-kostruzzjoni tal-vetturi bil-mutur bl-iskop li jiżguraw it-tħaddim tas-suq intern waqt li fl-istess ħin jipprovdu għal livell għoli ta’ ħarsien ta’ l-ambjent fir-rigward ta’ emissjonijiet fl-atmosfera.It-tħaddim sew tas-suq uniku fl-Unjoni Ewropea jeħtieġ standards komuni li jillimitaw l-emissjoni ta’ inkwinanti fl-atmosfera mill-vetturi bil-mutur. L-azzjoni fil-livell tal-Komunità tipprevjeni l-ħruġ ta’ standards differenti fl-Istati Membri li jirriżultaw fil-qsim tas-suq intern u l-impożizzjoni ta’ ostakli bla bżonn għall-kummerċ intra-Komunitarju.L-Istati Membri u ċ-ċittadini tagħhom huma mħassba dwar ir-riskji għas-saħħa tal-bniedem u għall-ambjent ikkawżati mit-tniġġis ta’ l-arja. Għalkemm il-kwalità ta’ l-arja tjiebet matul l-għaxar snin li għaddew, għad hemm problemi sinifikanti ta’ kwalità ta’ l-arja madwar l-Unjoni Ewropea kollha, speċjalment f’żoni urbani u reġjuni b’densità għolja ta’ popolazzjoni.Kuntest ĠeneraliIl-limiti ta’ emissjoni Euro 4 għall-karozzi daħlu fis-seħħ fl-1 ta’ Jannar 2005 għall-approvazzjonijiet tat-tip ġodda[1]. Għadd ta’ Stati Membri għandhom storja ta’ użu ta’ inċentivi fiskali biex iħaffu l-introduzzjoni ta’ vetturi aktar nodfa. Sabiex jiġi evitat it-tfixkil tas-suq uniku permezz ta’ l-introduzzjoni mill-Istati Membri fl-1 ta’ Jannar 2005 ta’ valuri ta’ limiti differenti, is-servizzi tal-Kummissjoni ppubblikaw dokument ta’ ħidma ta’ l-istaff[2] li ssuġġerixxa valuri ta’ limiti għal materja f’partikuli. Id-dokument ta’ ħidma stieden lil dawk l-Istati Membri li jixtiequ jintroduċu inċentivi fiskali biex jibbażaw l-inċentivi tagħhom fuq il-valur ta’ 5 mg/km stabbilit fid-dokument ta’ ħidma.Mingħajr bidla fil-politika tat-tnaqqis tal-livelli ta’ emissjoni għall-vetturi bil-mutur, jeżisti riskju għoli li t-tħaddim tas-suq intern jiddgħajjef billi l-Istati Membri jippruvaw jieħdu azzjoni unilaterali. Il-kwalità fqira ta’ l-arja tibqa’ wkoll kwistjoni fl-Unjoni Ewropea bit-tniġġis ta’ l-atmosfera jibqa’ jkollu impatt ta’ ħsara fuq saħħet il-bniedem.Dispożizzjonijiet eżistenti fil-kamp tal-propostaIr-rekwiżiti dwar il-kostruzzjoni tal-vetturi bil-mutur huma fil-preżent irregolati bid-Direttiva 70/220/KEE[3] (kif emendata), dwar l-‘Approssimazzjoni tal-liġijiet ta’ l-Istati Membri dwar il-miżuri li għandhom jittieħdu kontra t-tniġġis ta’ l-arja b’emissjonijiet minn vetturi bil-mutur’.Konsistenza mat-tipi ta’ politika u l-għanijiet oħra ta’ l-UnjoniIl-proposta ġiet żviluppata fil-kuntest tal-programm “Arja Nadifa Għall-Ewropa” ( Clean Air For Europe (CAFE)) li pprovda l-bażi teknika għall-preparazzjoni ta’ l-Istrateġija Tematika dwar it-Tniġġis ta’ l-Arja[4]. Il-CAFE evalwa l-livelli ta’ l-emissjonijiet, il-kwalità ta’ l-arja attwali u fil-ġejjieni u n-nefqiet u l-benefiċċji ta’ miżuri ulterjuri għat-titjib tal-kwalità ta’ l-arja. Fuq il-bażi ta’ dan, il-Kummissjoni identifikat il-miżuri li hemm bżonn biex jinkisbu l-livelli meħtieġa ta’ kwalità ta’ l-arja. L-Euro 5 huwa wieħed fost numru ta’ miżuri minn dawn li huma importanti għat-tnaqqis ta’ l-emissjonijiet ta’ prekursuri ta’ l-ożonu (bħall-NOX u l-HC) u ta’ materja f’partikuli.Barra minn hekk, il-proposta hija konformi b’mod sħiħ ma’ l-għanijiet ta’ l-istrateġija ta’ Żvilupp Sostenibbli ta’ l-Unjoni Ewropea u tikkontribwixxi bil-kbir għall-għanijiet ta’ l-istrateġija ta’ Lisbona.2) KONSULTAZZJONI TAL-PARTIJIET INTERESSATI U EVALWAZZJONI TA’ L-IMPATTKonsultazzjoni tal-partijiet interessatiIl-metodi tal-konsultazzjoni, is-setturi ewlenin fil-mira u l-profil ġenerali ta’ dawk li wieġbuFl-iżvilupp tal-proposta l-Kummissjoni ikkonsultat lill-partijiet interessati b’għadd ta’ modi:-  Saru konsultazzjonijiet mal-Grupp dwar l-Emissjonijiet tal-Vetturi bil-Mutur, grupp ta’ ħidma espert bħala parti interessata, responsabbli mill-appoġġ għall-proċessi regolatorji tal-Kummissjoni dwar kwistjonijiet marbutin ma’ l-emissjonijiet. Firxa wiesgħa ta’ partijiet interessati huma involuti fix-xogħol ta’ dan il-grupp: awtoritajiet nazzjonali, manifatturi tal-vetturi, fornituri ta’ komponenti, assoċjazzjonijiet u organizzazzjonijiet mhux governattivi.-  Intbagħat kwestjonarju lill-partijiet interessati fi Frar 2004 dwar ix-xenarji għall-valuri tal-limiti ta’ emissjoni Euro 5 għall-vetturi tal-passiġġieri u vetturi għal xogħol ħafif. Il-kwestjonarju fittex li jiġbor opinjonijiet dwar it-teknoloġija u n-nefqiet meħtieġa biex jissodisfaw xenarji differenti ta’ valuri tal-limiti. Ir-riżultati ta’ l-eżerċizzju ta’ ġbir ta’ l-informazzjoni ġew sottomessi għall-analiżi ta’ panel espert indipendenti.-  Saru preżentazzjonijiet lill-partijiet interessati ewlenin kmieni fl-2005 dwar ir-riżultati ta’ l-analiżi mwettqa mill-panel espert. Il-panel ipproduċa mappa tat-teknoloġija u l-medda tan-nefqiet li hemm bżonn għax-xenarji varji ta’ tnaqqis ta’ l-emissjonijiet.-  Il-proposta Euro 5 ġiet żviluppata fl-istess żmien ta’ l-Istrateġija Tematika dwar it-Tniġġis ta’ l-Arja tal-Kummissjoni (il-Programm CAFE). Il-partijiet interessati ħadu sehem attiv fid-diskussjoni ta’ dan il-programm.-  L-elementi ewlenin ta’ l-abbozz tal-proposta ġew ippreżentati lill-grupp CARS 21 High Level u Sherpa, biex b’hekk il-partijiet interessati ngħataw opportunità kmieni li jikkummentaw dwar il-valuri tal-limiti ta’ emissjoni l-ġodda għall-Euro 5.-  F’Lulju 2005, il-Kummissjoni wettqet konsultazzjoni permezz ta’ l-Internet dwar abbozz preliminari tal-proposta għall-Euro 5. Din il-konsultazzjoni ġġenerat madwar 50 tweġiba minn firxa ta’ partijiet interessati differenti.Taqsira tat-tweġibiet u kif ġew ikkunsidratiMatul il-konsultazzjoni bl-Internet, tqajmu numru ta’ kwistjonijiet mill-partijiet interessati[5]. L-evalwazzjoni ta’ l-impatt mehmuża ma’ din il-proposta tipprovdi rendikont sħiħ tal-kwistjonijiet sostantivi mqajma u tiddiskuti kif ġew ikkunsidrati.Ġbir u użu ta’ l-għarfien espertL-oqsma xjentifiċi/ta’ għarfien espert konċernatiIl-proposta ħtieġet analiżi tat-teknoloġiji tal-vetturi li għandhom jintużaw biex inaqqsu l-emissjonijiet u n-nefqiet għall-ksib tax-xenarji differenti għall-valuri tal-limiti ta’ emissjoni Euro 5.Metodoloġija użataKmieni fl-2004, is-servizzi tal-Kummissjoni bagħtu kwestjonarju lill-partijiet interessati dwar il-limiti ta’ emissjoni Euro 5 il-ġodda minn vetturi għal xogħol ħafif. Il-kwestjonarju żviluppa numru ta’ xenarji għall-valuri tal-limiti l-ġodda u fittex informazzjoni dwar it-teknoloġija li tkun meħtieġa biex jinkisbu dawk il-valuri u n-nefqiet assoċjati. Panel espert ta’ konsulenti indipendenti tqabbad biex janalizza t-tweġibiet. L-għan kien li jevalwa u jiġġustifika t-tweġibiet tal-partijiet interessati u jasal għal pożizzjoni komuni dwar it-teknoloġija meħtieġa u n-nefqa għal kull xenarju. Din l-informazzjoni ntużat biex issawwar l-impatti ta’ numru ta’ xenarji tal-limiti ta’ emissjonijiet.Organizzazzjonijiet/esperti prinċipali kkonsultatiInformazzjoni nġabret minn firxa ta’ partijiet interessati mill-industrija tal-karozzi u ġiet eżaminata u kkomparata minn grupp ta’ konsulenti mmexxija mit-TNO fl-Olanda.Taqsira tal-pariri mogħtija u użatiIl-panel ta’ konsulenti ġabar fil-qosor id- data tan-nefqiet ipprovduta mill-partijiet interessati. Il-Kummissjoni użat ir-rapport tal-panel bħala għajn fl-analiżi tax-xenarji differenti ta’ valuri tal-limiti ta’ emissjoni. Il-valuri tal-limiti ppreferuti intgħażlu skond il-fattibbiltà teknika u l-effettività tan-nefqa tagħhom, kif spjegat fl-evalwazzjoni ta’ l-impatt mehmuża ma’ din il-proposta.Mezz użat biex jagħmel il-pariri tekniċi disponibbli pubblikamentIr-rapport tal-panel ta’ esperti jinsab fil-websajt tad-DĠ Intrapriża u Industrija[6].Evalwazzjoni ta’ l-impattErba’ għażliet ta’ politika ġew ikkunsidrati:(1) L-approċċ ta’ 'ebda bidla fil-politika' : il-valuri tal-limiti ta’ emissjoni Euro 4 (id-Direttiva 70/220/KE kif emendata) jibqgħu fis-seħħ għal vetturi bid- diesel jew petrol.Mingħajr bidla fil-politika ta’ tnaqqis ta’ livelli ta’ emissjonijiet għall-vetturi bil-mutur, jeżisti riskju kbir li t-tħaddim tas-suq intern jiddgħajjef. X’aktarx li fin-nuqqas ta’ standards aktar stretti f’livell Ewropew, l-Istati Membri jibdew jilleġiżlaw huma stess jew jibdew jużaw miżuri oħra, bħal projbizzjonijiet fuq id-dħul ta’ ċerti tipi ta’ vetturi fl-ibliet jew il-ħolqien ta’ żoni ta’ emissjoni baxxa.Il-Kwalità ta’ arja fqira tibqa’ kwistjoni fl-Unjoni Ewropea hekk kif it-tniġġis ta’ l-atmosfera jibqa’ jkollu impatt ta’ ħsara fuq saħħet il-bniedem. Il-Programm CAFE wera li minkejja t-titjib fl-emissjonijiet ta’ inkwinanti, fl-2020 l-impatti fuq is-saħħa minn tniġġis ta’ l-arja madwar l-UE xorta mistennija li jkunu konsiderevoli.Għaldaqstant, din il-politika m’hix ikkunsidrata vijabbli.(2) L-approċċ regolatorju: ir-reviżjoni tal-leġiżlazzjoni Euro 4 eżistenti bl-iffissar ta’ valuri tal-limiti ta’ emissjoni Euro 5 ġodda f’livell ta’ l-Unjoni Ewropea.Imqabbla max-xenarju ta’ ebda bidla fil-politika, l-għażla regolatorja jkollha l-benefiċċji ċari li tiżgura t-tħaddim kif suppost tas-suq intern u t-titjib fil-kwalità ta’ l-arja. Dan għandu jtejjeb is-saħħa pubblika u, b’hekk, jippermetti lill-Gvernijiet li jiffrankaw.L-impatti indiretti ta’ l-għażla regolatorja jistgħu jkunu pożittivi f’termini ta’ kompetittività internazzjonali ta’ l-Industrija ta’ l-UE, speċjalment fi swieq b’regolamentazzjoni ambjentali stretta fis-seħħ.Għalhekk, l-għażla regolatorja hija segwita f’din il-proposta.(3) Inċentivi fiskali mill-Istati Membri: L-Istati Membri jintroduċu inċentivi fiskali fuq bażi volontarja għall-vetturi li jissodisfaw valuri ta’ limiti ta’ emissjoni aktar stretti minn dawk ta’ l-Euro 4.Fil-preżent numru żgħir biss ta’ Stati Membri għandhom storja ta’ introduzzjoni ta’ inċentivi fiskali, u b’hekk l-introduzzjoni tal-miżura tista’ tkun limitata. Is-sostenibbiltà ta’ miżuri bħal dawn tista’ tkun dubitata fuq il-medda t-twila ta’ żmien. Għalhekk, din il-politika tista’ twassal għal inċertezza konsiderevoli għall-manifatturi f’dik li hi domanda għal vetturi aktar nodfa.Barra minn hekk, tipi differenti ta’ sistemi ta’ inċentivi f’pajjiżi ġirien jistgħu jirriżultaw f’effetti imprevedibbli minn naħa għal oħra l-fruntieri, kemm f’termini ta’ modi ta’ xiri ta’ vetturi u kemm ta’ impatti fuq it-tniġġis ta’ l-arja. L-eżistenza kontinwa tas-suq uniku tal-vetturi tista’ għalhekk titqiegħed f’riskju.B’hekk, l-għażla ma tiżgurax li l-għanijiet tal-politika jintlaħqu u saħansitra jista’ jkollha wkoll impatt negattiv fuq it-tħaddim tas-suq intern permezz tat-tnaqqis taċ-ċertezza tad-domanda għal tipi speċifiċi ta’ vetturi.Għalhekk, din m’hijiex l-għażla li għandha tiġi segwita.(4) Approċċ mhux regolatorju: awto regolazzjoni permezz ta’ impenji negozjati ma’ l-industrija tal-karozzi għal tnaqqis fl-emissjonijiet minn vetturi ġodda.M’huwiex ċar jekk impenn volontarju jipprovdix garanzija biżżejjed li livell ta’ emissjoni speċifiku jintlaħaq jew jekk ikunx hemm sanzjonijiet xierqa f’każ li jinkiser l-impenn volontarju. Barra minn hekk ma jidhirx li l-użu ta’ approċċ volontarju joffri xi benefiċċji addizzjonali lill-industrija, lill-gvernijiet jew lill-pubbliku ġenerali.Is-serje ta’ regolamenti dwar l-emissjonijiet Euro huma użati b’mod wiesa’ f’ħafna swieq emerġenti. Għalhekk, żviluppi fis-sistema regolatorja dwar l-emissjonijiet stabbilita fl-UE għandha implikazzjonijiet importanti madwar id-dinja. Ċaqlieqa ’l hemm minn approċċ regolatorju lejn approċċ volontarju għalhekk tfixkel il-proċess ta’ armonizzazzjoni globali.L-għażla ta’ approċċ mhux regolatorju għalhekk ma komplietx tiġi kkunsidrata.Is-servizzi tal-Kummissjoni wettqu evalwazzjoni ta’ l-impatt elenkat fil-Programm ta’ Ħidma bin-numru ta’ referenza 2005/ENTR/018.3) ELEMENTI LEGALI TAL-PROPOSTATaqsira ta’ l-azzjoni propostaL-aspett prinċipali ta’ dan ir-Regolament huwa li jitlob issikkar aktar tal-limiti ta’ emissjoni minn vetturi ta’ materja f’partikuli u ossidi tan-nitroġenu (NO).Tnaqqis qawwi (80%) fil-massa ta’ l-emissjonijiet f’partikuli minn vetturi diesel se jkun meħtieġ. Waqt li dan il-limitu ta’ emissjoni ma jippreskrivix teknoloġija partikolari, se jeħtieġ de facto l-introduzzjoni ta’ filtri tal-partikuli tad-diesel ( diesel particulate filters (DPFs)) .Fil-preżent, il-limitu ta’ emissjoni magħżul jista’ jintlaħaq biss permezz ta’ filtri magħluqa, li għandhom il-vantaġġ li jnaqqsu l-partikuli fini ħafna li huma meqjusa l-aktar ta’ dannu għas-saħħa. Bl-iskop li ma titħalliex il-possibbiltà li jiġu żviluppati filtri miftuħa li jilħqu l-limiti ta’ massa ta’ partikuli imma li jħallu numru kbir ta’ partikuli fini ħafna jgħaddu, hija prevista l-introduzzjoni aktar ’il quddiem ta’ standard ġdid li jillimita n-numru ta’ partikuli li jista’ jkun hemm fl-emissjoni. Bħalissa, mhux il-waqt li jiġi ddefinit standard numeriku billi r-riċerka qed titwettaq mill-UN/ECE taħt il-Programm għall-Kejl tal-Partikuli (Particulate Measurement Programme (PMP)). Il-grupp ta’ ħidma ta’ l-UN/ECE għadu qed jeżamina l-kwistjoni. Ġaladarba r-riżultati tal-programm PMP jkunu disponibbli, standard numeriku jiġi implimentat permezz tal-komitoloġija.Il-programm PMP qiegħed jittestja wkoll protokoll ġdid għall-kejl ta’ l-emissjonijiet ta’ partikuli. Vantaġġ ewlieni tal-metodu l-ġdid huwa li jipprovdi għal possibbiltà akbar ta’ ripetizzjoni fil-kejl ta’ emissjonijiet fil-laboratorju. Ġaladarba l-programm jitlesta, tiġi kkunsidrata s-sostituzzjoni tal-proċedura ta’ kejl attwali bil-metodu l-ġdid. Meta l-proċedura ta’ kejl il-ġdida tiġi implimentata, il-Kummissjoni jkollha tikkalibra mill-ġdid il-limiti ta’ emissjoni ta’ massa PM stabbiliti f’din il-proposta, billi t-teknika l-ġdida tirreġistra livell aktar baxx ta’ massa mill-metodu attwali.Għal vetturi diesel , riduzzjoni żgħira biss (20%) fl-NOX hija maħsuba. Dan il-limitu ta’ emissjoni ġie ffissat sabiex it-tnaqqis jista’ jinkiseb permezz ta’ miżuri ulterjuri fuq ġewwa tal-magni. Billi l-proposta twassal għall-installazzjoni ta’ filtri tal-partikuli fil-fluss ta’ l- exhaust , il-Kummissjoni xtaqet tevita l-obbligu ta’ l-installazzjoni ta’ sistema ta’ post-trattament ta’ l-NOX addizzjonali f’dan l-istadju. Billi t-teknoloġija għat-tnaqqis ta’ l-NOX għadha ma mmaturatx, huwa għalhekk propost li ma jitnaqqsux l-emissjonijiet ta’ NOX aktar mill-valur tal-limitu ta’ 200 mg/km.Il-proposta tinkludi tnaqqis ulterjuri fl-emissjonijiet minn karozzi petrol. Il-Kummissjoni tipproponi tnaqqis ta’ 25% fl-NOX b’valur ta’ limitu ta’ 60 mg/km u 25% tnaqqis fl-idrokarboni (hydrocarbons (HC)) b’valur ta’ limitu ta’ 75 mg/km. Ħafna vetturi petrol mibjugħa attwalment fl-UE jinsabu sew taħt dan il-limitu ta’ emissjoni propost, oħrajn jistgħu jiġu mgiegħla josservawh b’nefqa relattivament baxxa.Limiti ta’ emissjoni fuq il-massa ta’ emissjonijiet ta’ partikuli minn magni petrol huma proposti wkoll. Dawn il-limiti japplikaw biss għal vetturi b’injezzjoni diretta li joperaw bis-sistema lean burn , billi l-emissjonijiet PM m’humiex rilevanti għall-vetturi petrol li joperaw purament b’kombustjoni stekjometrika.Bidla ulterjuri hija l-proposta li l-perjodu ta’ servizz li fih il-manifattur irid jiżgura l-funzjonament tat-tagħmir tal-kontroll tat-tniġġis jittawwal minn 80,000 km għal 160,000 km. Din il-bidla tkun tirrifletti b’mod aktar realistiku l-ħajja attwali tal-vetturi u tiżgura li s-sistemi tal-kontroll ta’ l-emmissjoni jkomplu jaħdmu għal tul il-ħajja tal-vettura.Il-proposta tinkludi ħtieġa li l-informazzjoni dwar it-tiswija tal-vettura issir disponibbli permezz ta’ websajts fil-format standardizzat żviluppat minn kumitat tekniku magħmul mill-partijiet interessati (’l hekk imsejjaħ l-'istandard OASIS').Aspett finali huwa t-tneħħija ta’ l-eċċezzjoni fil-leġiżlazzjoni preċedenti li kienet tippermetti li l-vetturi tqal tal-passiġġieri (Klassi M1, ’l fuq minn 2500 kg) jkollhom approvazzjoni tat-tip bħala vetturi kummerċjali ħfief. Ma jidhirx li għad hemm xi ġustifikazzjoni għal din l-eċċezzjoni.Il-bażi legaliIl-bażi legali ta’ din il-proposta huwa l-Artikolu 95 tat-Trattat.Il-prinċipju tas-sussidjarjetàIl-prinċipju tas-sussidjarjetà japplika safejn il-proposta ma taqax taħt il-kompetenza esklussiva tal-Komunità.L-għanijiet tal-proposta ma jistgħux jintlaħqu biżżejjed mill-azzjonijiet ta’ l-Istati Membri minħabba l-bżonn li jiġi pprevenut il-ħolqien ta’ ostakli għas-suq uniku u minħabba l-implikazzjonijiet minn naħa għal oħra tal-konfini mit-tniġġiż ta’ l-arja.L-azzjoni tal-Komunità tikseb aħjar l-għanijiet tal-proposta billi tipprevjeni l-qsim tas-suq intern illi kieku jkun hemm. Bl-iffissar ta’ standards uniformi għall-livell ta’ emissjonijiet ta’ inkwinanti minn vetturi bil-mutur, il-proposta tiżgura kwalità ta’ arja aħjar fl-Unjoni Ewropea u tindirizza l-problema tat-tniġġis ta’ l-arja minn naħa għal oħra tal-konfini.Il-proposta għalhekk tikkonforma mal-prinċipju tas-sussidjarjetà.Il-prinċipju tal-proporzjonalitàIl-proposta tikkonforma mal-prinċipju tal-proporzjonalità għax hija ma tmurx lil hinn minn dak li huwa meħtieġ biex tilħaq l-għanijiet li tiżgura t-tħaddim kif suppost tas-suq intern waqt li fl-stess ħin tipprovdi għal livell għoli ta’ ħarsien ambjentali.L-analiżi tal-benefiċċji tan-nefqa mwettqa fil-qafas ta’ l-evalwazzjoni ta’ l-impatt tal-proposta turi li l-valuri tal-limiti ta’ emissjoni magħżula huma ta’ ġid għas-soċjetà kollha kemm hi, waqt li fl-istess ħin tqis il-kompetittività ta’ l-industrija tal-karozzi.L-għażla ta’ strumentiL-istrument propost huwa Regolament. Mezzi oħra ma jkunux adegwati għar-raġuni li ġejja:-  L-użu ta’ Regolament huwa meqjus approprjat biex jipprovdi l-assikurazzjoni meħtieġa ta’ konformità filwaqt li ma tkunx meħtieġa t-traspożizzjoni fil-leġiżlazzjoni ta’ l-Istati Membri.Il-proposta tuża “approċċ ta’ livelli maqsuma” li ġie użat f’partijiet leġiżlattivi oħra, e.g. fil-każ tad-Direttiva dwar l-emissjonijiet minn vetturi tat-tip heavy duty [7]. Dan l-approċċ jipprevedi li l-proposta u l-adozzjoni tal-leġiżlazzjoni jsiru fuq żewġ binari differenti, imma paralleli:-  L-ewwel, id-dispożizzjonijiet fundamentali jiġu stabbiliti mill-Parlament Ewropew u l-Kunsill b’Regolament ibbażat fuq l-Artikolu 95 tat-Trattat ta’ l-UE permezz ta’ proċedura ta’ kodeċiżjoni (Il-‘proposta b’kodeċiżjoni’);-  It-tieni, l-ispeċifikazzjonijiet tekniċi li jimplimentaw id-dispożizzjonijiet fundamentali jiġu stabbiliti permezz ta’ Regolament adottat mill-Kummissjoni bl-għajnuna ta’ kumitat regolatorju (il-‘proposta b’komitoloġija').4) IMPLIKAZZJONIJIET GĦALL-BAĠITIl-proposta m’għandha ebda implikazzjoni għall-baġit tal-Komunità.5) INFORMAZZJONI ADDIZZJONALIIs-simulazzjoni, il-fażi pilota u l-perjodu tranżizzjonaliHemm perjodi tranżizzjonali ġenerali fil-proposta biex jippermettu perjodi ta’ preparazzjoni twal biżżejjed għall-manifatturi tal-vetturi.SimplifikazzjoniIl-proposta tipprovdi għas-simplifikazzjoni tal-leġiżlazzjoni.Il-Komunikazzjoni tal-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni bit-titolu “aġġornament u ssimplifikar ta’ l- acquis tal-Komunità”[8] jidentifika, bħala qasam ta’ prijorità għas-simplifikazzjoni tal-leġiżlazzjoni tal-Komunità, is-sistema ta’ l-approvazzjoni tat-tip tal-vetturi bil-mutur. Il-proposta għal leġiżlazzjoni ġdida dwar l-emissjonijiet li tirrevoka d-Direttiva 70/220/KEE hija speċifikament elenkata fil-programm ta’ ħidma tal-Kummissjoni.Aktar minn hekk, din il-proposta tfittex li tkompli tissimplifika l-leġiżlazzjoni tal-Komunità billi tintegra f’dan ir-Regolament u fil-miżuri tat-twettiq tal-ħtiġijiet u l-proċeduri ta’ ttestjar għall-kejl ta’ l-emissjonijiet ta’ dijossidu tal-karbonju u l-konsum tal-karburanti minn vetturi għal xogħol ħafif stipulati fid-Direttiva 80/1268/KEE[9] (kif emendata). Bħala riżultat din id-Direttiva tista’ tiġi rrevokata wkoll.Simplifikazzjoni ulterjuri hija mdaħħla permezz ta’ l-integrazzjoni tal-ħtiġijiet ta’ l-ittestjar għall-kejl tad-duħħan mid-diesel imsemmi fid-Direttiva 72/306/KEE[10] fi ħdan din il-proposta. Din id-Direttiva se tkun tista’ tiġi rrevokata fil-ġejjieni meta ħtiġijiet simili jiddaħħlu fil-leġiżlazzjoni dwar emissjonijiet li tirrigwarda vetturi tat-tip heavy duty .Il-proposta tipprovdi għas-simplifikazzjoni tal-proċeduri amministrattivi għall-awtoritajiet pubbliċi (ta’ l-UE jew nazzjonali). Il-proposta hija inkluża fil-programm dejjem għaddej tal-kummissjoni għall-aġġornar u s-simplifikazzjoni ta’ l- acquis communautaire u l-Programm ta’ Xogħol u Leġiżlazzjoni tiegħu bir-referenza 2005/ENTR/018.Revoka ta’ leġiżlazzjoni eżistentiL-adozzjoni tal-proposta se twassal għar-revoka ta’ leġiżlazzjoni eżistenti. Dan huwa ddettaljat fl-Artikolu 17 tal-proposta.Analiżi/reviżjoni/klawsola ta’ estinzjoniIl-Kummissjoni beħsieba tanalizza, fl-2009, il-kwistjoni dwar it-titjib ulterjuri ta' l-emissjonijiet, b’segwitu ta' l-analiżi ta' nofs it-terminu ta' żmien tar-rapport CARS 21, bil-ħsieb li tipproponi tnaqqis sinifikanti ieħor tal-valuri limitanti (inklużi l-NOX) li jirriflettu l-iżvilupp fit-teknoloġija ta’ l-emissjonijiet mill-vetturi f’dak il-waqt u l-kunsiderazzjonijiet dwar il-vijabbiltà finanzjarja. Kwalunkwe proposta se tissejjes fuq evalwazzjoni ta' l-impatt estiża u fuq konsultazzjoni mal-partijiet interessati.Żona Ekonomika EwropeaL-att propost jirrigwarda kwistjoni ŻEE u għandu għalhekk jiġi estiż għaż-Żona Ekonomika Ewropea.2005/0282 (COD)Proposta għalREGOLAMENT TAL-PARLAMENT EWROPEW U TAL-KUNSILLdwar l-approvazzjoni tat-tip ta’ vetturi bil-mutur fir-rigward ta’ emissjonijiet u l-aċċess għal informazzjoni dwar it-tiswija tal-vetturi, li jemenda d-Direttiva 72/306/KEE u d-Direttiva ../../KE (Test b’rilevanza għaż-ŻEE)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw it-Trattat li jistabbilixxi l-Unjoni Ewropea, u b’mod partikolari l-Artikolu 95 tiegħu,Wara li kkunsidraw il-proposta tal-Kummissjoni[11],Wara li kkunsidraw l-opinjoni tal-Kumitat Ekonomiku u Soċjali Ewropew[12],Waqt li jaġixxu f’konformità mal-proċedura stabbilita fl-Artikolu 251 tat-Trattat[13],Billi:(1) Is-suq intern jikkonsisti f’żona mingħajr fruntieri interni li fiha l-moviment ta’ oġġetti, persuni, servizzi u kapital għandu jiġi żgurat. Għall-fini ta’ dak, sistema ta’ approvazzjoni tat-tip għall-vetturi bil-mutur, stabbilita bid-Direttiva [XXXX/XX/KE] ta’ [data] tal-Parlament Ewropew u tal-Kunsill dwar l-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi[14], hija fis-seħħ. Il-ħtiġijiet tekniċi għall-approvazzjoni tat-tip ta’ vetturi bil-mutur fir-rigward ta’ emissjonijiet għandhom għalhekk jiġu armonizzati biex jiġu evitati ħtiġijiet li jvarjaw minn Stat Membru għal ieħor, u biex jiġi żgurat livell għoli ta’ ħarsien ambjentali.(2) Dan ir-Regolament huwa wieħed minn numru ta’ atti regolatorji separati fil-kuntest tal-proċedura ta’ l-approvazzjoni tat-tip taħt id-Direttiva [XXXX/XX/KE]. Għalhekk, din id-Direttiva għandha tiġi emendata skond dan.(3) Fuq talba tal-Parlament Ewropew approċċ regolatorju ġdid ġie introdott fil-leġiżlazzjoni ta’ l-UE dwar il-vetturi. B’hekk, dan ir-Regolament jistabbilixxi d-dispożizzjonijiet fundamentali dwar l-emissjonijiet mill-vetturi, filwaqt li l-ispeċifikazzjonijiet tekniċi jiġu stabbiliti permezz ta’ miżuri ta’ implimentazzjoni adottati taħt [l-Artikolu 36] tad-Direttiva ta’ Qafas.(4) F’Marzu 2001 il-Kummissjoni nediet il-programm (Arja Nadifa għall-Ewropa Clean Air For Europe (CAFE), li l-elementi ewlenin tiegħu huma msemmija f’komunikazzjoni[15]. Dan wassal għall-adozzjoni ta’ strateġija tematika dwar it-tniġġis ta’ l-arja[16]. Waħda mill-konklużjonijiet ta’ l-istrateġija tematika hija t-tnaqqis ulterjuri ta’ l-emissjonijiet mill-vettura meħtieġ biex jinkisbu l-għanijiet Ewropej dwar il-kwalità ta’ l-arja.(5) Fl-iffissar ta’ l-istandards għall-emissjonijiet huwa importanti li jitqiesu l-implikazzjonijiet għas-swieq u l-kompetittività tal-manifatturi, in-nefqiet diretti u indiretti imposti fuq in-negozju u l-benefiċċji li jinħolqu f’termini ta’ tħeġġiġ ta’ l-innovazzjoni, titjib fil-kwalità ta’ l-arja u tnaqqis fin-nefqiet għas-saħħa.(6) Aċċess bla restrizzjonijiet u standardizzat għall-informazzjoni dwar it-tiswija tal-vetturi u l-kompetizzjoni effettiva fis-suq huma meħtieġa biex jiffaċilitaw iċ-ċirkolazzjoni libera ta’ vetturi fis-suq intern. Proporzjon kbir minn tali informazzjoni huwa relatat ma’ sistemi dijanjostiċi fil-vettura u l-interazzjoni tagħhom ma’ sistemi ta’ vetturi oħra. Huwa f’loku li jiġu stabbiliti l-ispeċifikazzjonijiet tekniċi li l-websajts tal-manifatturi jridu jsegwu.(7) Il-Kummissjoni għandha tissorvelja mill-qrib l-iżviluppi teknoloġiċi fil-kontroll ta’ l-emissjonijiet u, fejn hu xieraq, tadotta dan ir-Regolament skond dawn.(8) Il-Kummissjoni għandha żżomm taħt konsiderazzjoni, u fejn hemm bżonn tirregola, emissjonijiet li għadhom mhux regolati u li jinħolqu bħala konsegwenza ta’ użu usa’ ta’ formulazzjonijiet ġodda ta’ karburanti, teknoloġiji tal-magni u sistemi ta’ kontroll ta’ emissjoni ta’ exhaust . Dan għandu jinkludi analiżi tal-benefiċċji ta’ bidla minn regolazzjoni ta’ l-emissjonijiet ta’ idrokarboni totali (THC) għal sistema bbażata fuq idrokarboni mhux tal-metanu ( non-methane hydrocarbons (NMHC)) u metanu (CH4).(9) Sabiex jiġi żgurat li l-emissjonijiet ta’ partikuli ċkejknin ħafna (PM) ikunu kkontrollati, il-Kummissjoni għandha tqis ukoll l-adozzjoni ta’ metodu bbażat fuq numri fir-rigward ta’ l-emissjonijiet ta’ PM, b’żieda mal-metodu bbażat fuq il-massa li jintuża bħal issa.(10) Biex tipprovdi possibbiltà akbar ta’ ripetizzjoni tal-kejl ta’ emissjonijiet f’partikuli fil-laboratorju, il-Kummissjoni għandha tintroduċi protokoll ta’ ttestjar ġdid. Ġaladarba l-programm ta’ riċerka rilevanti jitlesta, tiġi kkunsidrata s-sostituzzjoni tal-proċedura ta’ kejl attwali bil-metodu l-ġdid. Meta l-proċedura ta’ kejl il-ġdida tiġi implimentata, il-limiti tal-massa ta’ PM stabbiliti f’din il-proposta jiġu kkalibrati mill-ġdid, billi t-teknika l-ġdida tirreġistra livell aktar baxx ta’ massa mill-metodu attwali.(11) Il-Kummissjoni għandha żżomm taħt konsiderazzjoni l-bżonn li tirrevedi ċ-Ċiklu l-Ġdid tas-Sewqan Ewropew ( New European Drive Cycle ) bħala proċedura ta’ ttestjar li tipprovdi l-bażi għar-regolamenti dwar emissjonijiet għall-approvazzjoni tat-tip KE. L-aġġornament jew is-sostituzzjoni taċ-ċikli ta’ ttestjar jistgħu jkunu meħtieġa biex jirriflettu l-bidliet fl-ispeċifikazzjonijiet tal-vetturi u l-imġieba tas-sewwieqa. Reviżjonijiet jistgħu jkunu meħtieġa biex jiżguraw li l-emissjonijiet fid-dinja reali jikkorrispondu għal dawk imkejla fl-approvazzjoni tat-tip. L-applikazzjoni ta’ sistemi portable ta’ kejl ta’ emissjonijiet u l-introduzzjoni ta’ kunċett regolatorju ta’ “m’għandux jinqabeż” għandhom jiġu kkunsidrati wkoll.(12) Sistemi dijanjostiċi fil-vettura huma importanti għall-kontroll ta’ l-emissjonijiet matul l-użu tal-vettura. Minħabba l-importanza li jiġu kkontrollati l-emissjonijiet fid-dinja reali, il-Kummissjoni għandha żżomm taħt konsiderazzjoni l-ħtiġijiet għal tali sistemi u l-limiti ta’ tolleranza għall-monitoraġġ tal-ħsarat.(13) Metodu standardizzat għall-kejl tal-konsum tal-karburant u ta’ l-emissjonijiet tad-dijossidu tal-karbonju mill-vetturi huwa meħtieġ biex jiżgura li ebda ostakli tekniċi għall-kummerċ ma jinħolqu bejn l-Istati Membri. Aktar minn hekk, huwa wkoll meħtieġ li jiġi żgurat li l-klijenti u l-utenti jingħataw informazzjoni oġġettiva u preċiża.(14) L-Istati Membri għandhom ikunu jistgħu, permezz ta’ inċentivi finanzjarji, jgħaġġlu t-tqegħid fis-suq ta’ vetturi li jissodisfaw il-ħtiġijiet adottati fil-livell Komunitarju. Madanakollu, tali inċentivi għandhom jikkonformaw mad-Dispożizzjonijiet tat-Trattat, b’mod partikolari r-regoli dwar l-għajnuna statali. Dan sabiex jiġu sodisfatti ċerti kondizzjonijiet maħsuba biex jevitaw tgħawwiġ fis-suq intern. Dan ir-Regolament m’għandux jaffettwa d-dritt ta’ l-Istati Membri li jinkludu l-emissjonijiet fil-bażi tal-kalkolu tat-taxxi imposti fuq il-vetturi.(15) Billi l-leġiżlazzjoni tal-Komunità dwar l-emissjonijiet u l-konsum tal-karburant żviluppat matul perjodu ta’ aktar minn 35 sena u issa hija mifruxa fuq aktar minn 24 Direttiva, huwa rakkomandabbli li dawk id-Direttivi jiġu sostitwiti b’Regolament ġdid u numru ta’ miżuri ta' implimentazzjoni. L-użu tar-regolamenti jiżgura li d-dispożizzjonijiet tekniċi ddettaljati jkunu applikabbli direttament għall-manifatturi, awtoritajiet ta’ l-approvazzjoni u servizzi tekniċi u li jkunu jistgħu jiġu aġġornati b’aktar ħeffa u effiċjenza. Id-Direttiva tal-Kunsill 70/220/KEE ta’ l-20 ta’ Marzu 1970 dwar l-approssimazzjoni tal-liġijiet ta’ l-Istati Membri rigward miżuri li għandhom jittieħdu kontra t-tniġġis ta’ l-arja minn vetturi bil-mutur[17] u d-Direttiva tal-Kunsill 80/1268/KEE tas-16 ta’ Diċembru 1980 dwar l-emissjonijiet tad-dijossidu tal-karbonju u l-konsum tal-karburanti minn vetturi bil-mutur[18] għandhom għalhekk jiġu revokati. Id-Direttivi 89/458/KEE[19], 91/441/KEE[20], 93/59/KEE[21], 94/12/KE[22], 96/69/KE[23], 98/69/KE[24] u 2004/3/KE[25] għandhom ukoll jiġu revokati. Barra min dan, l-Istati Membri għandhom ukoll jirrevokaw il-leġiżlazzjoni li fiha t-traspożizzjoni tad-Direttivi revokati.(16) Id-Direttiva tal-Kunsill 72/306/KEE tat-2 ta’ Awissu 1972 dwar l-approssimazzjoni tal-liġijiet ta’ l-Istati Membri rigward il-miżuri li għandhom jittieħdu kontra l-emissjonijiet ta’ inkwinanti minn magni diesel għall-użu fil-vetturi[26] għandha tiġi emendata billi l-ħtiġijiet kollha relatati ma l-opaċità tad-duħħan minn vetturi għal xogħol ħafif għandhom jiġu inklużi f’dan ir-Regolament u l-miżuri ta' implimentazzjoni tiegħu.(17) Sabiex tiġi żgurata tranżizzjoni bla xkiel mid-Direttivi eżistenti għar-Regolament preżenti, l-applikabbiltà ta’ dan ir-Regolament għandha tiġi ddifferita għal ċertu perjodu wara d-dħul fis-seħħ tiegħu. Madanakollu, matul dak il-perjodu l-manifatturi għandhom ikunu jistgħu jagħżlu li jkollhom il-vetturi approvati jew taħt id-Direttivi preżenti jew taħt dan ir-Regolament. Barra minn hekk, id-dispożizzjonijiet dwar l-inċentivi finanzjarji għandhom japplikaw immedjatament wara d-dħul fis-seħħ ta’ dan ir-Regolament. Il-validità ta’ l-approvazzjonijiet tat-tip mogħtija taħt dawk id-Direttivi m’hijiex affettwata mid-dħul fis-seħħ ta’ dan ir-Regolament.(18) Il-miżuri meħtieġa għall-implimentazzjoni jew l-emendar ta’ dan ir-Regolament għandhom jiġu adottati f’konformità mad-Deċiżjoni tal-Kunsill 1999/468/KEtat-28 ta’ Ġunju 1999 li tistabbilixxi l-proċeduri għall-eżerċizzju tal-poteri implimentattivi mogħtija lill-Kummissjoni[27].(19) L-għanijiet ta’ dan ir-Regolament, jiġifieri t-twettiq tas-suq intern permezz ta’ l-introduzzjoni ta’ ħtiġijiet tekniċi komuni rigward l-emissjonijiet minn vetturi bil-mutur, ma jistgħux jintlaħqu biżżejjed mill-Istati Membri. Minħabba d-daqs ta’ l-azzjoni meħtieġa l-għanijiet jistgħu jintlaħqu aħjar fil-livell Komunitarju. Għalhekk, il-Komunità tista’ tadotta miżuri, f’konformità mal-prinċipju tas-sussidjarjetà, kif stipulat fl-Artikolu 5 tat-Trattat. F’konformità mal-prinċipju tal-proporzjonalità, kif stipulat f’dak l-Artikolu, dan ir-Regolament ma jmurx lil hinn minn dak li huwa meħtieġ għal dak l-iskop,ADOTTAW DAN IR-REGOLAMENT:KAPITOLU I Suġġett, kamp ta’ applikazzjoni u definizzjonijietArtikolu 1 SuġġettDan ir-Regolament jistabbilixxi l-ħtiġijiet għall-approvazzjoni tat-tip ta’ vetturi bil-mutur u partijiet tal-bdil, konvertitur katalitiku, fir-rigward ta’ l-emissjonijiet tagħhom.Barra minn hekk, dan ir-Regolament jistabbilixxi r-regoli tal-konformità waqt l-użu, perjodu ta’ servizz tat-tagħmir kontra t-tniġġis, sistemi ta’ dijanjostika fil-vettura ( on-board diagnostic systems (OBD)), kejl tal-konsum tal-karburanti u aċċessibbiltà għal informazzjoni dwar it-tiswija tal-vettura.Artikolu 2 Kamp ta’ applikazzjoni1. Dan ir-Regolament għandu japplika għal vetturi bil-mutur mgħammra b':(a) magni positive ignition ;(b) magni positive ignition li jieħdu bħala karburant, gass tal-kategoriji M1 u N1 kif speċifikat fl-[Anness II] tad-Direttiva [XXXX/XX/KE]; u(c) magni li jaħdmu bil- compression ignition tal-kategoriji M1 u N1 kif speċifikat fl-[Anness II] tad-Direttiva [XXXX/XX/KE].2. Fuq talba tal-manifattur dan ir-Regolament jista’ japplika wkoll għal vetturi bil-mutur mgħammra b’magni bil- compression ignition tal-kategoriji M2 u N2, kif speċifikat fl-[Anness II] tad-Direttiva [XXXX/XX/KE], li jkollhom massa ta’ referenza li ma taqbiżx 2840 kg u li tissodisfa l-kondizzjonijiet stipulati f’dan ir-Regolament u l-miżuri ta' implimentazzjoni tiegħu.Artikolu 3 DefinizzjonijietGħall-finijiet ta’ dan ir-Regolament id-definizzjonijiet li ġejjin japplikaw:(1) “vettura hybrid ” tfisser vettura b’minn talanqas żewġ konvertituri ta’ l-enerġija differenti u żewġ sistemi ta’ ħżin ta’ enerġija differenti (fil-vettura) għall-fini tal-propulsjoni tal-vettura;(2) “massa ta’ referenza” tfisser il-massa tal-vettura li taħdem sew imnaqqsa bil-massa uniformi ta’ sewwieq ta’ 75 kg u miżjuda b’massa uniformi ta’ 100 kg;(3) “inkwinanti gassużi” jfissru emissjonijiet ta’ gass ta’ l- exhaust bħala monossidu tal-karbonju, ossidi tan-nitroġenu, espressi f’ekwivalenti ta’ dijossidu tan-nitroġenu (NO2), u idrokarboni b’suppożizzjoni ta’ proporzjon ta’ C1H1.85 għall-petrol, C1H1.86 għad- diesel , C1H2.525 għal-LPG, CH4 għall-NG;(4) “inkwinanti f’partikuli” jfissru komponenti tal-gass ta’ l- exhaust li jitneħħew minn gass ta’ l- exhaust dilwit f’temperatura massima ta’ 325 K (52°C) permezz ta’ filtri derkritti fil-proċedura ta’ ttestjar għall-verifika ta’ l-emissjonijiet mit- tailpipe ;(5) “emissjonijiet mit- tailpipe ” ifissru emissjonijiet ta’ inkwinanti gassużi u f’partikuli;(6) “emissjonijiet evaporattivi” ifissru evaporazzjonijiet ta’ idrokarboni mitlufa mis-sistema tal-karburant tal-vettura bil-mutur għajr dawk minn emissjonijiet mit- tailpipe ;(7) “ crankcase ” ifisser l-ispazji ġo, jew barra, il-magna li huma mqabbdin mat-tank taż-żejt b’kanali interni jew esterni li minnhom jistgħu jaħarbu l-gassijiet u l-fwar;(8) “tagħmir kontra t-tniġġis” ifisser dawk il-komponenti ta’ vettura li jikkontrollaw u/jew jillimitaw l-emissjonijiet mit- tailpipe jew evaporattivi;(9) “sistema ta’ dijanjostika fil-vettura” jew “sistema OBD” tfisser sistema għall-kontroll ta’ l-emissjonijiet li għandha l-kapaċità li tidentifika ż-żona fejn x’aktarx hemm funzjonament ħażin permezz ta’ kodiċijiet ta’ ħsarat maħżuna fil-memorja ta’ kompjuter;(10) “tagħmir ta’ riduzzjoni” jfisser kull element tad-disinn li josserva t-temperatura, il-veloċità tal-vettura, id-dawrien tal-magna (RPM), it- transmission gear , il-vakwu fil-manifold jew parametru ieħor bl-iskop li jattiva, jimmodula, jittardja jew iwaqqaf il-funzjonament ta’ xi parti mis-sistema ta’ kontroll ta’ l-emissjonijiet, li tnaqqas l-effettività tas-sistema ta’ kontroll ta’ l-emissjonijiet taħt kondizzjonijiet li wieħed raġonevolment jistenna li jiltaqa’ magħhom waqt it-tħaddim u l-użu normali ta’ vettura;(11) “tagħmir oriġinali konvertitur katalitiku” jfisser konvertitur katalitiku jew assemblaġġ ta’ konvertituri katalitiċi koperti bl-approvazzjoni tat-tip mogħti lill-vettura;(12) “konvertitur katalitiku tal-bdil” ifisser konvertitur katalitiku jew assemblaġġ ta’ konvertituri katalitiċi maħsuba biex jissostitwixxu t-tagħmir oriġinali konvertitur katalitiku li jista’ jiġi approvat bħala unità teknika separata kif speċifikat fid-Direttiva [XXXX/XX/KE];(13) “informazzjoni dwar it-tiswija tal-vettura” tfisser kull informazzjoni meħtieġa għad-dijanjosi, manutenzjoni, spezzjoni, monitoraġġ perjodiku, tiswija, ipprogrammar mill-ġdid jew inizjalizzazzjoni mill-ġdid tal-vettura u li l-manifattur jipprovdi lill-bejjiegħa awtorizzati/ħwienet tat-tiswija, inklużi kull emendi u supplimenti li jiġu wara tali informazzjoni;(14) “operaturi indipendenti” jfissru impriżi għajr bejjiegħa awtorizzati u ħwienet tat-tiswija li huma direttament jew indirettament involuti fit-tiswija u l-manutenzjoni ta’ vetturi bil-mutur, b’mod partikolari min isewwi, manifatturi ta’ tagħmir tat-tiswija jew għodda, distributuri ta’ spare parts , pubblikaturi ta’ informazzjoni teknika, assoċjazzjonijiet tal-karozzi, operaturi ta’ l-assistenza fit-triq, operaturi li joffru servizzi ta’ spezzjoni u ttestjar u operaturi li joffru t-taħriġ lil min isewwi.Kapitolu II Obbligi tal-manifatturiArtikolu 4 Obbligi tal-manifatturi1. Il-manifatturi għandhom jiżguraw li l-vetturi kollha mressqa għall-approvazzjoni tat-tip li huma għall-bejgħ, għar-reġistrazzjoni jew għat-tqegħid fis-servizz fil-Komunità jikkonformaw ma’ dan ir-Regolament u l- miżuri ta' implimentazzjoni tiegħu.Dak l-obbligu jinkludi r-rispett tal-limiti ta’ emissjoni stabbiliti fl-Anness I u l-miżuri ta' implimentazzjoni msemmija fl-Artikolu 5.2. Il-manifatturi għandhom jiżguraw li l-proċeduri ta’ l-approvazzjoni tat-tip għall-verifika tal-konformità fil-produzzjoni, il-perjodu tas-servizz tat-tagħmir tal-kontroll tat-tniġġis u l-konformità waqt l-użu jiġu rrispettati. Miżuri ta’ konformità waqt l-użu għandhom jiġu vverifikati sa żmien ħames snin jew 100,000km, liema minnhom jasal l-ewwel. L-ittestjar tal-perjodu tas-servizz tat-tagħmir tal-kontroll tat-tniġġis imressaq għall-approvazzjoni tat-tip għandu jkopri 160,000 km.3. Il-manifatturi għandhom jifformulaw ċifri ta’ emissjonijiet ta’ dijossidu tal-karbonju u ta’ konsum tal-karburant f’dokument mogħti lix-xerrej tal-vettura fil-ħin tax-xiri.4. Il-Kummissjoni għandha tistabbilixxi, f’konformità mal-proċedura msemmija fl-Artikolu 37(2) tad-Direttiva [XXXX/XX/KE], il-proċeduri speċifiċi u l-ħtiġijiet għall-implimentazzjoni tal-paragrafi 2 u 3.Artikolu 5 Ħtiġijiet u testijiet1. Il-manifattur għandu jattrezza l-vetturi b’mod li l-komponenti li jistgħu jaffettwaw l-emissjonijiet jiġu ddisinjati, mibnija u assemblati bil-għan li jippermettu li l-vettura, fl-użu normali, tikkonforma ma’ dan ir-Regolament u l-miżuri ta' implimentazzjoni tiegħu.2. L-użu ta’ tagħmir ta’ riduzzjoni li jnaqqas l-effettività tas-sistemi tal-kontroll ta’ l-emissjonijiet għandu jiġi pprojbit ħlief fil-każijiet li ġejjin:a) il-bżonn tat-tagħmir huwa ġġustifikat għal raġunijiet ta’ protezzjoni tal-magna mill-ħsara jew inċidenti u għat-tħaddim fis-sigurtà tal-vettura, jewb) it-tagħmir ma jaħdimx għajr għall-ħtiġijiet ta’ l-istartjar tal-magna, jewc) il-kondizzjonijiet huma sostanzjalment inklużi fil-proċeduri tal-verifika ta’ l-emissjonijiet evaporattivi u l-medja ta’ l-emissjonijiet mit- tailpipe .3. Il-manifatturi għandhom juru konformità ma’ dan ir-Regolament u l-miżuri ta' implimentazzjoni tiegħu biex jiksbu l-approvazzjoni tat-tip għall-vetturi tagħhom.4. Il-Kummissjoni għandha tistabbilixxi l-proċeduri speċifiċi, it-testijiet u l-ħtiġijiet għall-approvazzjoni tat-tip inklużi l-ispeċifikazzjonijiet tal-ħtiġijiet fir-rigward ta’:a) l-emissjonijiet mit- tailpipe , inklużi ċ-ċikli ta’ test, l-emissjonijiet f’temperatura ambjentali baxxa, waqt modalità ta’ idling , l-opaċità tad-duħħan u l-funzjonament korrett u r-riġenerazzjoni ta’ sistemi ta’ after-treatment ;b) l-emissjonijiet evaporattivi u l-emissjonijiet mill- crankcase ;c) is-sistemi ta’ dijanjostika fil-vettura u l-prestazzjoni waqt l-użu tat-tagħmir kontra t-tniġġis;d) il-perjodu ta’ servizz tat-tagħmir kontra t-tniġġis, is-sistemi tal-kontroll tat-tniġġis tal-bdil, konformità waqt l-użu, konformità tal-produzzjoni u tal-kondizzjoni tajba għat-triq;e) l-emissjonijiet tad-dijossidu tal-karbonju u l-konsum tal-karburant;f) il-vetturi hybrid ;g) l-estensjoni ta’ l-approvazzjonijiet tat-tip u l-ħtiġijiet għal manifatturi ta’ volum baxx;h) il-ħtiġijiet għat-tagħmir tat-testijiet; ui) il-karburanti ta’ referenza, bħall-petrol, diesel, karburanti gassużi u bijokarburanti.5. Il-Kummissjoni għandha żżomm taħt konsiderazzjoni l-inkwinanti suġġetti għall-ħtiġijiet u t-testijiet imsemmija fil-paragrafu 4 kif ukoll iċ-ċikli ta’ test użati biex ikejlu l-emissjonijiet u għandha tadotta l-miżuri neċessarji jekk issib li l-proċeduri jew it-testijiet m’humiex aktar adegwati jew m’għadhomx jirriflettu emissjonijiet fid-dinja reali.6. Il-Kummissjoni għandha tistabbilixxi, f’konformità mal-proċedura msemmija fl-Artikolu 37(2) tad-Direttiva [XXXX/XX/KE], il-proċeduri speċifiċi, it-testijiet u l-ħtiġijiet għall-implimentazzjoni tal-paragrafi 2 sa 5.KAPITOLU III Aċċess għall-informazzjoni dwar it-tiswija tal-vetturaArtikolu 6 L-obbligi tal-manifatturi1. Il-manifatturi għandhom jipprovdu aċċess mingħajr restrizzjonijiet u standardizzat għall-informazzjoni dwar it-tiswija tal-vettura lill-operaturi indipendenti permezz ta’ websajts b’mod faċilment aċċessibbli u pront, u b’mod li ma jkunx diskriminatorju meta pparagunat ma’ l-aċċess mogħti lil bejjiegħa u l-ħwienet tat-tiswija awtorizzati.2. L-informazzjoni msemmija fil-paragrafu 1 għandha tinkludi:(a) l-identifikazzjoni ċara u mingħajr ekwivoku tal-vettura;(b) il-manwali tal-manutenzjoni;(c) il-manwali tekniċi;(d) l-informazzjoni dwar il-komponenti u d-dijanjosi (bħal valuri teoretiċi minimi u massimi ta’ kejl);(e) il-pjanti ta’ l-elettriku;(f) il-kodiċijiet tad-dijanjostika tal-ħsarat (inklużi kodiċijiet speċifiċi tal-manifattur);(g) in-numru ta’ l-identifikazzjoni għall-kalibrazzjoni tas- software applikabbli għat-tip ta’ vettura;(h) l-informazzjoni pprovduta li tikkonċerna, u tkun twasslet permezz ta’, għodda u tagħmir patentat; u(i) l-informazzjoni tar-reġistrazzjoni tad- data u d- data bi-direzzjonali ta’ monitoraġġ u ttestjar.3. Bejjiegħa u min isewwi awtorizzati fi ħdan is-sistema tad-distribuzzjoni ta’ xi vettura partikolari għandhom jitqiesu bħala operaturi indipendenti għall-finijiet ta’ dan ir-Regolament safejn huma jipprovdu servizzi ta’ tiswija jew manutenzjoni ta’ vetturi li fir-rigward tagħhom m’humiex imsieħba fis-sistema ta’ distribuzzjoni tal-manifattur tal-vettura.4. L-informazzjoni dwar it-tiswija tal-vettura għandha tkun dejjem disponibbli, ħlief kif meħtieġ għall-manutenzjoni tagħha.5. Għal skopijiet ta’ manifattura u manutenzjoni ta’ partijiet għall-bdil jew għall-manutenzjoni kompatibbli ma’ l-OBD u għodda għad-dijanjostika u tagħmir tat-testijiet, il-manifatturi għandhom jipprovdu l-informazzjoni dwar it-tiswija tal-vettura fuq bażi mhux diskriminatorja lil dawk interessati fost il-manifatturi ta’, u/jew min isewwi komponenti, għodda għad-dijanjostika jew tagħmir tat-testijiet.6. Meta japplika għall-approvazzjoni tat-tip KE jew approvazzjoni tat-tip nazzjonali, il-manifattur għandu jipprovdi evidenza dwar il-konformità tiegħu ma’ dan ir-Regolament fir rigward ta’ l-aċċess għall-informazzjoni dwar it-tiswija tal-vettura u ta’ l-informazzjoni msemmija fil-paragrafu 5 lill-awtorità ta’ l-approvazzjoni tat-tip.F’każ li din l-informazzjoni tkun għada mhix disponibbli jew tkun għadha ma tikkonformax ma’ dan ir-Regolament u l-miżuri ta' implimentazzjoni tiegħu f’dak il-waqt, il-manifattur għandu jipprovdiha fi żmien sitt xhur mid-data ta’ l-approvazzjoni. Jekk tali evidenza ta’ konformità ma tiġix ipprovduta sa tmiem dak il-perjodu, l-awtorità ta’ l-approvazzjoni għandha tieħu l-miżuri xierqa biex tiżgura l-konformità, inkluż l-irtirar ta’ l-approvazzjoni tat-tip.Il-manifattur għandu jagħmel l-emendi u s-supplimenti sussegwenti ta’ l-informazzjoni dwar it-tiswija tal-vettura disponibbli fil-websajts tiegħu fl-istess waqt li jagħmilhom disponibbli għal dawk li jsewwu awtorizzati.Artikolu 7 Ħlasijiet mitluba għal aċċess għall-informazzjoni dwar tiswija tal-vettura1. Il-manifatturi jistgħu jitolbu ħlasijiet raġonevoli u proporzjonati għal aċċess għall-informazzjoni dwar it-tiswija tal-vettura koperta minn dan ir-Regolament; ħlas mitlub ma jkunx raġonevoli jew proporzjonat jekk jiskoraġġixxi l-aċċess billi jonqos milli jikkunsidra l-ammont ta’ użu li operatur indipendenti jkun se jagħmel minnha.2. Il-manifatturi għandhom jagħmlu l-informazzjoni dwar it-tiswija tal-vettura disponibbli fuq bażi ta’ jiem, xhur jew snin, u l-ħlasijiet mitluba għandhom ivarjaw skond il-perjodu ta’ żmien relattiv ta’ aċċess mogħti.Artikolu 8 Miżuri ta' implimentazzjoniIl-Kummissjoni għandha tadotta, f’konformità mal-proċedura msemmija fl-Artikolu 37(2) tad-Direttiva [XXXX/XX/KE], il-miżuri neċessarji għall-implimentazzjoni ta’ l-Artikolu 6 u l-Artikolu 7. Dan għandu jinkludi d-definizzjoni ta’ speċifikazzjonijiet tekniċi konnessi mal-mod ta’ kif għandha tiġi pprovduta l-informazzjoni dwar it-tiswija tal-vettura.KAPITOLU IV Obbligi ta’ l-Istati MembriArtikolu 9 Approvazzjoni tat-tip1. B’effett minn [data tad-dħul fis-seħħ], jekk manifattur hekk jitlob, l-awtoritajiet nazzjonali m’għandhomx, għal raġunijiet relatati ma’ l-emissjonijiet jew il-konsum ta’ karburant minn vetturi bil-mutur, jirrifjutaw li jagħtu l-approvazzjoni tat-tip KE jew l-approvazzjoni tat-tip nazzjonali għal tip ġdid ta’ vettura, fejn il-vettura konċernata tikkonforma ma’ dan ir-Regolament u l-miżuri ta' implimentazzjoni tiegħu.2. B’effett minn [18-il xahar u jum mid-data tad-dħul fis-seħħ], u minn [30 xahar mid-data tad-dħul fis-seħħ] fil-każ tal-kategorija N1 klassi II u III, l-awtoritajiet nazzjonali għandhom jirrifjutaw, għal raġunijiet relatati ma’ l-emissjonijiet jew il-konsum ta’ karburant, li jagħtu l-approvazzjoni tat-tip KE jew l-approvazzjoni tat-tip nazzjonali fir-rigward ta’ tipi ġodda ta’ vetturi li ma jikkonformawx ma’ dan ir-Regolament u l-miżuri ta' implimentazzjoni tiegħu.3. B’effett minn [36 xahar mid-data tad-dħul fis-seħħ], u minn [48 xahar mid-data tad-dħul fis-seħħ] fil-każ ta’ kategorija N1 klassi II u III, l-awtoritajiet nazzjonali għandhom, fil-każ ta’ vetturi ġodda li ma jikkonformawx ma’ dan ir-Regolament u l-miżuri ta' implimentazzjoni tiegħu, jikkunsidraw iċ-ċertifikati ta’ konformità bħala mhux aktar validi għall-finijiet ta’ [l-Artikolu 25] tad-Direttiva [XXXX/XX/KE] u għandhom, għal raġunijiet relatati ma’ l-emissjonijiet jew il-konsum ta’ karburant, jirrifjutaw ir-reġistrazzjoni u jipprojbixxu l-bejgħ u d-dħul fis-servizz ta’ tali vetturi.Artikolu 10 Approvazzjoni tat-tip ta’ komponenti tal-bdil1. Dwar konvertituri katalitiċi tal-bdil ġodda maħsuba biex jitpoġġew fuq vetturi b’approvazzjoni tat-tip KE li m’humiex mgħammra b’sistema ta’ dijanjosi fil-vettura (OBD), l-awtoritajiet nazzjonali għandhom jirrifjutaw il-bejgħ jew l-installazzjoni tagħhom fuq vettura jekk ma tkunx ta’ tip li għalih tkun inħarġet approvazzjoni tat-tip konformi ma’ dan ir-Regolament.2. Minkejja l-paragrafu 1, l-awtoritajiet nazzjonali jistgħu jkomplu jagħtu estensjonijiet għal approvazzjonijiet tat-tip KE għal konvertituri katalitiċi taħt it-termini li taħthom kienu ngħataw oriġinarjament.Artikolu 11 Inċentivi finanzjarji1. L-Istati Membri jistgħu jagħmlu dispożizzjonijiet għal inċentivi finanzjarji rigward vetturi bil-mutur prodotti f’serje li jikkonformaw ma’ dan ir-Regolament.Dawk l-inċentivi għandhom ikunu validi għall-vetturi ġodda kollha offruti għall-bejgħ fis-suq ta’ Stat Membru li jikkonforma ma’ dan ir-Regolament u l-miżuri ta' implimentazzjoni tiegħu qabel id-dati stabbiliti fl-Artikolu 9(3).Huma għandhom jieqfu fid-dati stabbiliti fl-Artikolu 9(3).2. L-Istati Membri jistgħu jagħmlu dispożizzjonijiet għal inċentivi finanzjarji għall-attrezzar b’lura ta’ vetturi diġà fl-użu biex jissodisfaw il-limiti ta’ emissjoni stabbiliti f’dan ir-Regolament u għal skrappjar ta’ vetturi li ma jikkonformawx.3. L-inċentivi finanzjarji msemmija fil-paragrafi 1 u 2 għandhom għal kull tip ta’ vettura bil-mutur jkunu ta’ ammont inqas min-nefqa addizzjonali għat-tagħmir tekniku introdott biex jiżgura l-konformità mal-limiti ta’ emissjoni speċifikati fl-Anness I, inkluża n-nefqa ta’ l-installazzjoni fuq il-vettura.4. Il-Kummissjoni għandha tkun infurmata fi żmien li jkun kmieni biżżejjed bi pjanijiet ta’ tibdil fl-inċentivi finanzjarji msemmija fil-paragrafi 1 u 2.Artikolu 12 PenalitajietL-Istati Membri għandhom jistabbilixxu d-dispożizzjonijiet dwar il-penalitajiet applikabbli għall-ksur tad-dispożizzjonijiet tar-Regolament preżenti u għandhom jieħdu l-miżuri kollha neċessarji biex jiżguraw li jiġu implimentati. Il-penalitajiet pprovduti għandhom ikunu effettivi, proporzjonati u dissważivi. L-Istati Membri għandhom jinnotifikaw dawk id-dispożizzjonijiet lill-Kummissjoni mhux aktar tard minn tmintax-il xahar mid-dħul fis-seħħ ta’ dan ir-Regolament u għandhom jinnotifikawha mingħajr dewmien b’kull emenda sussegwenti magħmula li taffettwahom.KAPITOLU V Dispożizzjonijiet finaliArtikolu 13 Ridefinizzjoni ta’ l-ispeċifikazzjonijiet1. Fi żmien [6 xhur wara d-dħul fis-seħħ] il-Kummissjoni għandha teżamina l-bżonn ta’ definizzjoni mill-ġdid tal-valur tal-limitu ta’ emissjoni ta’ idrokarboni stabbilit fl-Anness I, biex tikkunsidra l-emissjonijiet ta’ idrokarboni mhux tal-metanu separatament.2. Konsiderazzjoni għandha tingħata wkoll lill-inklużjoni ta’ emissjonijiet tal-metanu fil-kalkolu ta’ l-emissjonijiet ta’ dijossidu tal-karbonju.3. Jekk ikun meħtieġ, il-Kummissjoni tista' tieħu dawn il-miżuri li ġejjin fir-rigward tal-paragrafi 1 u 2:a) temenda dan ir-Regolament, f’konformità ma l-Artikolu 14 għall-finijiet ta' rikalibrazzjoni tal-valuri limitanti għall-idrokarboni stabbiliti fl-Anness I għal dan ir-Regolament;b) tadotta, f’konformità ma’ l-Artikolu 37(2) tad-Direttiva [XX/XXXX/KE] miżuri sabiex tittestja l-emissjonijiet tal-metanu, tagħti kont tagħhom, jew tillimitahom.4. Wara t-tlestija tal-Programm tal-Kejl tal-Partikuli ta’ l-UN/ECE, imwettaq taħt l-awspiċi tal-Forum Dinji għall-Armonizzazzjoni tar-Regolamenti dwar il-Vetturi, il-Kummissjoni għandha tieħu dawn il-miżuri li ġejjin:a) temenda dan ir-Regolament f’konformità ma’ l-Artikolu 14 għall-fini ta’ l-ikkalibrar mill-ġdid tal-valuri tal-limiti ta’ partikuli bbażati fuq il-massa stipulati fl-Anness I għal dan ir-Regolament, u tintroduċi valuri tal-limiti ta’ partikuli bbażati fuq numri sabiex jikkorrelataw bejn wieħed u ieħor mal-valuri tal-massa tal-limiti għall-petrol u d- diesel ;b) tadotta, f’konformità ma l-Artikolu 37(2) tad-Direttiva [XX/XXXX/KE] kejl rivedut għall-partikuli u l-valur tal-limiti ta’ partikuli f’numri.Artikolu 14 EmendiIl-Kummissjoni tista’, f’konformità mal-proċedura msemmija fl-Artikolu 37(2) tad-Direttiva [XX/XXXX/KE], temenda dan ir-Regolament skond l-Artikolu [36(2), (3), (4)] ta’ dik id-Direttiva.Artikolu 15 Emendi għad-Direttiva [XXXX/XX./KE]L-Annessi IV, VI u XI għad-Direttiva [XX/XXXX/K E] huma emendati skond l-Anness II għal dan ir-Regolament.Artikolu 16 Emendi għad-Direttiva 72/306/KEEFl-Artikolu 1 tad-D irettiva 72/306/KEE il-paragrafu li ġej jiżdied:‘Madanakollu, din id-Direttiva m’għandiex tapplika għal dawk il-vetturi msemmija fl-Artikolu 2 ta’ [dan ir-Regolament]’Artikolu 17Revoka1. Id-Direttivi 70/220/KEE, 80/1268/KEE, 89/458/KEE, 91/441/KEE, 93/59/KEE, 94/12/KE, 96/69/KE, 98/69/KE u 2004/3/KE huma revokati b’effett minn [18-il xahar mid-data tad-dħul fis-seħħ ta’ dan ir-Regolament].2. Ir-referenzi għad-Direttivi revokati għandhom jitqiesu bħala referenzi għal dan ir-Regolament.Artikolu 18Dħul fis-seħħ1. Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil- Ġurnal Uffiċjali ta’ l-Unjoni Ewropea .2. Dan ir-Regolament għandu japplika minn [18-il xahar + jum wara d-dħul fis-seħħ], bl-eċċezzjoni ta’ l-Artikoli 9(1) u 11.3. Jekk l-adozzjoni ta' l-emendi jew tal-miżuri ta' implimentazzjoni msemmija fl-Artikolu 5 paragrafu 6 u fl-Artikolu 13 paragrafi 1 u 3 tiġi mtawla aktar minn [6 xhur wara d-data tad-dħul fis-seħħ ta' dan ir-Regolament], id-dati li jsemmu l-paragrafi 2 u 3 ta' l-Artikolu 9 għandhom jissostitwixxuhom id-dati msemmija fl-emendi jew fil-miżuri ta' implimentazzjoni.Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentANNESSIL-ANNESS I – Limiti ta’ emissjoniL-ANNESS II – Emendi għad-Direttiva [XXXX/XX/KE]ANNESS I – Limiti ta’ emissjoniTabella 1: Limiti ta’ Emissjoni Euro 5Massa ta’ Referenza (RM) (kg) | Valuri tal-limiti |Massa ta’ monossidu tal-karbonju (CO) | Massa ta’ idrokarboni (HC) | Massa ta’ ossidi tan-nitroġenu (NOx) | Massa kombinata ta’ idrokarboni u ossidi tan-nitroġenu (HC + NOx) | Massa ta’ partikuli (PM) | Numru ta’ partikuli(1) (PM) |L1 (mg/km) | L2 (mg/km) | L3 (mg/km) | L2 + L3 (mg/km) | L4 (mg/km) | L5 (#/km) |2 |Tabella 3 – Test tal-Limitu għal Emissjoni mit- Tailpipe ta’ Monossidu tal-Karbonju u Idrokarboni wara Cold StartTemperatura waqt it-test 266 K (– 7 °C) |Kategorija tal-Vettura | Klassi | Massa ta’ Monossidu tal-karbonju (CO) L1 (g/km) | Massa ta’ idrokarboni (HC) L2 (g/km) |M | — | 15 | 1.8 |N1 | I | 15 | 1.8 |II | 24 | 2.7 |III | 30 | 3.2 |ANNESS II: Emendi għad-D irettiva [XXXX/XX/KE]Id-Direttiva [XXXX/XX/KE] hija emendata kif ġej:1. Fl-Anness IV, il-parti I, il-punt 2 tat-tabella għandu jiġi sostitwit b’dan li ġej:Suġġett | Referenza ta’ l-att Regolatorju | Referenza tal-Ġurnal Uffiċjali | Applikabbiltà |2. | Emissjonijiet | […./…/KE] | L .., …, p. .. | A |3. Fl-Anness VI, l-Appendiċi 1 il-punt 2 tat-tabella għandu jiġi sostitwit b’dan li ġej:Suġġett | Referenza ta’ l-att Regolatorju | Kif emendat bi | Applikabbli għall-varjanti |2. Emissjonijiet | […./…/KE] |4. Fl-Anness XI, l-Appendiċi 1 il-punt 2 tat-tabella għandu jiġi sostitwit b’dan li ġej:Element | Suġġett | Referenza ta’ l-att Regolatorju | M1 ( 2 500 (1) kg | M1 ( 2 500 (1) kg | M2 | M3 |2 | Emissjonijiet | […./…/KE] | Q | G+Q | G+Q | G+Q |5. Fl-Anness XI, l-Appendiċi 2 il-punt 2 tat-tabella għandu jiġi sostitwit b’dan li ġej:2 | Emissjonijiet | […./…/KE] | X |[1] Id-Direttiva 98/69/KE tal-Parlament Ewropew u tal-Kunsill tat-13 ta’ Ottubru 1998 dwar il-miżuri li għandhom jittieħdu kontra t-tniġġis ta’ l-arja b’emissjonijiet minn vetturi bil-mutur u li temenda d-Direttiva tal-Kunsill 70/220/KEE (ĠU L 350, tat-28.12.1998, p. 1).[2] SEC(2005) 43, tat-12.1.2005.[3] ĠU L 76, tas-6.4.1970, p. 1.[4] COM(2005) 446, tal-21.9.2005.[5] http://europa.eu.int/comm/enterprise/automotive/pagesbackground/pollutant_emission/stakeholder_consultation/contributions.htm.[6] http://europa.eu.int/comm/enterprise/automotive/mveg_meetings/meeting97/tno_report.pdf[7] Direttiva 2005/55/KE (ĠU L 275, ta’ l-20.10.2005, p. 1); Direttiva 2005/78/KE (ĠU L 313,tad-29.11.2005, p. 1).[8] COM(2003) 71, tal-11.2.2003.[9] Id-Direttiva tal-Kunsill 80/1268/KEE tas-16 ta’ Diċembru 1980 dwar l-approssimazzjoni tal-liġijiet ta’ l-Istati Membri dwar il-konsum tal-karburanti mill-vetturi bil-magna (ĠU L 375, tal-31.12.1980, p. 36).[10] Id-Direttiva tal-Kunsill 72/306/KEE tat-2 ta’ Awissu 1972 dwar l-approssimazzjoni tal-liġijiet ta’ l-Istati Membri dwar il-miżuri li jridu jittieħdu kontra l-emissjoni ta’ inkwinanti minn magni diesel għall-użu fil-vetturi (ĠU L 190, ta’ l-20.8.1972, p. 1).[11] ĠU C , , p. .[12] ĠU C , , p. .[13] ĠU C , , p. .[14] ĠU L , , p. . [Dan jirreferi għall-proposta tal-Kummissjoni COM(2003) 418, 2003/0153 (COD) kif emendata b’COM(2004) 738 li tinsab pendenti fil-proċess ta’ kodeċiżjoni. Ir-referenzi għad-Direttiva ta’ Qafas jiġu aġġornati malli tiġi adottata.][15] COM(2001) 245, ta’ l-4.5.2001.[16] COM(2005) 446, tal-21.9.2005.[17] ĠU L 76, tas-6.4.1970, p. 1. Id-Direttiva kif emendata l-aħħar bid-Direttiva tal-Kummissjoni 2003/76/KE (ĠU L 206, tal-15.8.2003, p. 29).[18] ĠU L 375, 31.12.1980, p. 36 Id-Direttiva kif emendata l-aħħar bid-Direttiva 2004/3/KE tal-Parlament Ewropew u tal-Kunsill (ĠU L 49, tad-19.2.2004, p. 36).[19] Id-Direttiva tal-Kunsill 89/458/KEE tat-18 ta’ Lulju 1989 li temenda fir-rigward ta’ l-istandards ta’ emissjoni Ewropej għal karozzi taħt 1,4 litri d-Direttiva 70/220/KEE dwar l-approssimazzjoni tal-liġijiet ta’ l-Istati Membri rigward il-miżuri li għandhom jittieħdu kontra t-tniġġis ta’ l-arja minn emissjonijiet minn vetturi bil-mutur ( ĠU L 226, tat-3.8.1989, p. 1).[20] Id-D irettiva tal-Kunsill 91/441/KEE tas-26 ta’ Ġunju 1991 li temenda d-Direttiva 70/220/KEE dwar l-approssimazzjoni tal-liġijiet ta’ l-Istati Membri rigward il-miżuri li għandhom jittieħdu kontra t-tniġġis ta’ l-arja minn emissjonijiet minn vetturi bil-mutur ( ĠU L 242 , tat-30.8.1991, p. 1).[21] Id-D irettiva tal-Kunsill 93/59/KEE tat-28 ta’ Ġunju 1993 li temenda d-Direttiva 70/220/KEE dwar l-approssimazzjoni tal-liġijiet ta’ l-Istati Membri rigward il-miżuri li għandhom jittieħdu kontra t-tniġġis ta’ l-arja minn emissjonijiet minn vetturi bil-mutur ( ĠU L 186, tat-28.7.1993, p. 21).[22] Id- Direttiva 94/12/KE tal-Parlament Ewropew u tal-Kunsill tat-23 ta’ Marzu 1994 dwar il-miżuri li għandhom jittieħdu kontra t-tniġġis ta’ l-arja minn emissjonijiet minn vetturi bil-mutur u li temenda d-Direttiva 70/220/KEE ( ĠU L 100, tad-19.4.1994, p. 42).[23] Id- Direttiva 96/69/KE tal-Parlament Ewropew u tal-Kunsill tat-8 ta’ Ottubru 1996 li temenda d-Direttiva 70/220/KEE dwar l-approssimazzjoni tal-liġijiet ta’ l-Istati Membri rigward il-miżuri li għandhom jittieħdu kontra t-tniġġis ta’ l-arja minn emissjonijiet minn vetturi bil-mutur ( ĠU L 282, ta’ l-1.11.1996, p. 64).[24] Id- Direttiva 98/69/KE tal-Parlament Ewropew u tal-Kunsill tat-13 ta’ Ottubru 1998 dwar il-miżuri li għandhom jittieħdu kontra t-tniġġis ta’ l-arja minn emissjonijiet minn vetturi bil-mutur u li temenda d-Direttiva 70/220/KEE ( ĠU L 350, tat-28.12.1998, p. 1).[25] Id- Direttiva 2004/3/KE tal-Parlament Ewropew u tal-Kunsill tal-11 ta’ Frar 2004 li temenda d-Direttivi tal-Kunsill 70/156/KEE u 80/1268/KEE dwar il-kejl ta’ l-emissjonijiet tad-dijossidu tal-karbonju u l-konsum tal-karburanti ta’ vetturi N1 ( ĠU L 49, tad-19.2.2004, p. 36).[26] ĠU L 190, ta’ l-20.8.1972, p. 1. Id-Direttiva kif emendata l-aħħar bid-Direttiva tal-Kummissjoni 2005/21/KE (ĠU L 61, tat-8.3.2005, p. 25).[27] ĠU L 184, tas-17.7.1999, p. 23.